Os terrers se pueden formar en zonas semiaridas con poca vechetación u en zonas con clima humido quan s'ha perdiu a vechetación por causas tanto naturals como humanas. Quan l'augua de plevia caye con fuerza (feito normal en zonas semiaridas) l'augua esgarrapa con facilidat as archilas, que no gosan estar cementadas, y creya un denso rete de galachos chicos que se fan més grans ladera enta baixo y acaban tenendo conexión con barrancos u torrents.